Alla, Alla ieqaf ma' ġensi Għinu, agħtih aktar dehen. Neħħi x-xbiek li qed ixekkluna U jifirduna U jkebbsuna b'madmad aħmar. Qed jinbena bini bla tmiem, bla żmien B'ħitan tas-siment li ma jista' għalihom ħadd Mostru grottesk li jifred lil ġensi. Il-firdiet bħal dud mewwieti Joktru u joktru sakemm joqtlu. In-nar tal-mibegħda qed iħeġġeġ U l-bin' infinit għadu qed jitla' W jissaħħaħ sakemm jifgana. Mulej għalkemm moħbi, mgħotti, mgħolli Int biss tista' Teqred il-bini bla tmiem tal-mibegħda U n-nar li jsaħħaħ il-firda. Sinjur Sidna arġa' għaqqad lill-poplu. Il-ġrajjiet ta' żmienna loppju li jmermirna Semm aħmar bħad-demm. Ixgħel xemgħa